ྕགས་ཞིང་བཅུའི་སྙིང་ལ་བཟེ(གཟས)།། ཡབ་རྗེ་
འཇིགས་མེད་དབང་བོས་བདག་སྐྱོངས་ཤིག །
དེ་ལ་འདིར་རྒྱལ་བའི་གསུང་རབ་ཐམས་ཅད་ཀྱི་ཡང་རྩེ་གསང་སྔགས་རྒྱུད་སྡེ་རིན་པོ་
ཆེ་རྣམས་ནས་གསུང་(གསུངས་)པའི་ཡི་དམ་ལྷའི་བསྙེན་(༢ན)པ་བྱེད་ཚུལ་འཆད་པ་ལ། ཐོག་
མར་ལམ་འདིར་འཇུག་པ་བོའི་རྟེན་གྱི་གང་ཟག་གིས། བཤེས་གཉེན་དམ་པ་ཚུལ་བཞིན་བསྟེན་
ཏེ། དེའི་མན་ངག་ལས་འོང་བའི་དལ་འབྱོར་དོན་ཆེ་ཞིང་རྙེད་དཀའ་ལ། དེའང་རིང་དུ་མི་
གནས་པར་མྱུར་དུ་འཆི་ཞིང་ནམ་འཆི་ལའང་ངེས་པ་མེད་པས། ཚེ་འདིར་སྣང་གི་དབང་དུ་མ་
སོང་བར་བློ་སྣ་བསྟུངས་ཏེ་མི་རྟག་པ་བསམ་དགོས་ལ། ཤི་བའི་འོག་ཏུའང་མེད་དེ་མི་འགྲོ་བར་
སྐྱེ་བ་ལེན་དགོས། སྐྱེ་བ་ལེན་པ་ལའང་བདེ་འགྲོ་དང་ངན་འགྲོ་གང་རུང་ལས་མ་འདས་པས།
ངན་འགྲོར་སྐྱེས་ན་ངན་སོང་གསུམ་གྱི་སྡུག་བསྔལ་ཤུགས་དྲག་ལ་རྒྱུན་རིང་བ་བཟོད་དཀའ་
s% 147 y%

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་གསུམ་པ་བཞུགས་སོ།།
བར་འདུག དེ་མ་ཟད་བདེ་འགྲོ་ཙམ་ཐོབ་ཀྱང་། མི་ལ་སྐྱེ་རྒ་ན་འཆི་སོགས་ཀྱི་སྡུག་བསྔལ། ལྷ་ལ་
འཆི་འཕོ་འོག་ལྷུང་(ལྟུང་)སོགས་ཀྱི་སྡུག་བསྔལ་སོགས་མཐོ་སྲིད་རྩེ་ནས་དམའ་མནར་མེད་ཀྱི་
བར་གང་དུ་སྐྱེས་(༢བ)ཀྱང་སྡུག་བསྔལ་གྱི་གནས། སུ་དང་འགྲོགས་ཀྱང་སྡུག་བསྔལ་གྱི་གྲོགས།
ཅི་ལ་ལོངས་སྤྱད་ཀྱང་སྡུག་བསྔལ་གྱི་ལོངས་སྤྱོད་ཁོ་ནར་འདུག་སྙམ་དུ་ཁམས་གསུམ་འཁོར་
བ་སྡུག་བསྔལ་གྱི་རང་བཞིན་དུ་མཐོང་བའི་ངེས་འབྱུང་གི་བསམ་པ་རྣམ་པར་དག་པས་རྒྱུད་
བསྐུལ་ཏེ་ཡིད་ཐར་བ་ལ་ཕྱོགས་པར་བྱེད། དེའང་རང་གཅིག་བུ་ཐར་བ་ཙམ་དོན་དུ་མི་གཉེར་
བར་རང་སྡུག་བསྔལ་གྱིས་མནར་བ་བཞིན་དུ་སེམས་ཅན་ཐམས་ཅད་སྡུག་བསྔལ་གྱིས་མནར་
འདུག སྡུག་བསྔལ་གྱིས་མནར་བའི་སེམས་ཅན་འདི་ཐམས་ཅད་རང་གི་དྲིན་ཅན་གྱི་མ་ཤ་སྟག་
ཡིན། མ་བྱས་པ་ལ་གྲངས་ཀྱིས་མི་ཆོད་ཅིང་མ་བྱས་ནས་ཕན་བདེ་བསྒྲུབ་པ་ལའང་གྲངས་མེད་
པས། དེའི་དྲིན་ལན་དུ་མ་རྒན་འདི་རྣམས་གཏན་བདེ་ནམ་ཡང་ཟད་པ་མེད་པ་ཡང་དག་པར་
རྫོགས་པའི་སངས་རྒྱས་ཀྱི་གོ་འཕང་ལ་འགོད་དགོས། དེའི་ཕྱིར་དུ་རྒྱུ་ཕ་རོལ་ཏུ་ཕྱིན་པའི་ཐེག་
་ཞུགས་ཏེ།
པ་ལས་འབྲས་བུ་རྡོ་རྗེའི་ཐེག་པ་ཤིན་ཏུ་མྱུར་བས་གསང་སྔགས་ཟབ་མོའི་ཉེ་ལམ་ལ་
མྱུར་བ་ཉིད་དུ་རྒྱལ་བ་རྡོ་རྗེ་འཆང་གི་གོ་འཕང་མངོན་དུ་བྱས་ནས་མ་རྒན་འགྲོ་བ་རྣམས་རང་
གི་(གིས་)བརྙེས་པའི་སྐུ་གསུམ་ཡེ་ཤེས་ལྔ་ལྡན་གྱི་གོ་འཕང་ཁྱད་པར་ཅན་ལ་འགོད་པར་བྱའོ་
སྙམ་དུ་སེམས་བསྐྱེད། དེ་ལ་འགའ་ཞིག་འདི་ལྟར་ཕར་ཕྱིན་ཐེག་པའི་ལམ་རྐྱང་གིས་སངས་རྒྱས་
སྒྲུབ་པ་ལ་བསྐལ་ཆེན་གྲངས་མེད་མང་བོ་འགོར་བས་དེའི་རིང་ལ་དཀའ་སྤྱད་དཔག་ཏུ་མེད་
པ་སུས་ནུས། དེ་བས་སྔགས་ལམ་ལ་ཞུགས་ཏེ་མྱུར་དུ་སངས་རྒྱས་ཐོབ་པར་བྱའོ་སྙམ་པ་ལྟ་བུས་
དེར་ཞུགས་ན་ཀུན་སློང་ལ་སྐྱོན་ཆགས་པས་མི་རུང་བ་ཡིན་ཏེ། ཕར་ཕྱིན་(༣ན)ཐེག་པ་ནས་
གསུངས་པའི་ལམ་གྱི་གཙོ་བོ་རྣམ་པ་གསུམ་གཞིར་བཞག་སྟེ། དེ་ལ་སྔགས་ཀྱིས་སྣོན་པ་བཏབ་
ན་མྱུར་ཆད་(ཁྱད་)ཤིན་ཏུ་ཆེ་ལ། དེ་ལྟར་མ་བྱས་པར་སྔགས་རྐྱང་བ་ལ་མྱུར་ཁྱད་མེད་དེ། དམ་
པ་གོང་མ་རྣམས་ཀྱི་གསུང་སྒྲོས་ལ། ཐུད་ཚོན་པོ་མར་གྱི་བཀའ་དྲིན་ཡིན། སྔགས་ཟབ་པ་མདོ་
ཡི་བཀའ་དྲིན་ཡིན། གསུངས་པ་ལྟར། དཔེར་ན་ཐུད་ཚོན་པོའམ་སྣུམ་པོ་འོང་བ་མར་ལ་རགས་
(རག་)ལས་པ་བཞིན་དུ། སྔགས་ལ་ཟབ་ཁྱད་འོང་བ་ཐུན་མོང་ལམ་སྦྱངས་གནད་དུ་སོང་བ་ལ་
148.

༄༅། །རྒྱུད་སྡེ་བཞིའི་ལྷའི་བསྙེན་པ་བྱེད་ཚུལ་བདུད་རྩིའི་རོལ་མཚོ་དངོས་གྲུབ་འབྱུང་གནས།
རགས་(རག་)ལས་པའི་ཕྱིར་རོ།། དེས་ན་ལམ་ཐུན་མོང་བས་རྒྱུད་ལེགས་པར་སྦྱངས་ཏེ་གསང་
སྔགས་ཟབ་མོའི་སྣོད་རུང་དུ་གྱུར་པ་ན་ངེས་པར་སྔགས་ལ་བག་ཆགས་འཇོག་དགོས་ཏེ། འཇམ་
མགོན་ཙོང་ཁ་བ་(པ་)ཆེན་པོའི་ཞལ་ནས། དེ་ལྟར་མདོ་སྔགས་གཉིས་ཀའི་ལམ་ཐུན་མོང་བ་
རྣམས་ལ་སྦྱངས་པའི་འོག་ཏུ་ནི་གདོན་མི་ཟ་བར་གསང་སྔགས་ལ་འཇུག་པར་བྱ་སྟེ། ལམ་དེ་ནི་
ས་གཞན་རྣམས་ལས་ཆེས་ཤིན་ཏུ་དཀོན་པ་དང་མྱུར་དུ་ཚོགས་གཉིས་རྫོགས་པར་བྱེད་པའི་
ཆོས་
ཕྱིར་རོ།། ཞེས་གསུངས་པ་ལྟར་རོ།། དེ་ལྟ་བུའི་འབྲས་བུ་རྡོ་རྗེ་ཐེག་པ་དེ་ལ་རྒྱུད་སྡེ་བཞིར་དབྱེ་
བ་ནི། ཐེག་ཆེན་གྱི་གདུལ་བྱ་དབང་རྣོན་འདོད་ཡོན་སྤྱི་དང་ཁྱད་པར་རིག་མའི་འདོད་ཡོན་
གྱི་བདེ་བ་ལམ་དུ་བྱེད་ནུས་པའི་གདུལ་བྱ་རིགས་བཞི་ལ་དགོངས་ནས་རྒྱུད་སྡེ་བཞིར་བསྟན་
པ་ཡིན་ཏེ། རིགས་བཞི་ནི། སམ་བྷུ་ཊ་ལས། དགོད་དང་བལྟ་དང་ལག་བཅིངས་དང༌།། གཉིས་
གཉིས་འཁྱུད་དང་རྣམ་པ་བཞི།། ཞེས་པ་ལྟར་བྱ་རྒྱུད་ཀྱི་སྒྲུབ་པ་བོས་སྐབས་ཀྱི་ལྷ་གང་ཡིན་དུ་
(༣བ)བསྐྱེད་ནས། དམིགས་པས་ལྷ་མོ་ལ་ཕར་བལྟ་བ་དང་ཚུར་བལྟ་བ་ལས་བྱུང་བའི་དགའ་
བདེས་སྟོང་བ་ཡུལ་དུ་བྱས་ནས་བསྒོམ་པ་ཡིན་ཏེ། དོན་ཞགས་ཆོ་ག་ཞིབ་མོ་ལས། བཅོམ་ལྡན་
འདས་ཞལ་ཁྲོ་གཉེར་ཅན་ལ་གཏོད་པར་བྱ་ཞིང་། ཞེས་སོགས་གསུངས་པའི་ཕྱིར་རོ།། སྦྱོང་
རྒྱུད་ཀྱི་སྒྲུབ་པ་བོས་སྐབས་ཀྱི་ལྷ་གང་ཡིན་དུ་བསྒོམས་ནས་དམིགས་པས་ཕན་ཚུན་དགོད་པར་
བསམ་པ་ལས་བྱུང་བའི་བདེ་བས་སྟོང་ཉིད་ལམ་དུ་བྱེད་པ་ཡིན་ཏེ། རྣམ་སྣང་མངོན་བྱང་ལས།
དེ་ཡི་གཡས་སུ་ལྷ་མོ་ནི། སངས་རྒྱས་སྤྱན་ཞེས་བྱ་བ་སྟེ།། ལྷ་མོ་ཅུང་ཟད་འཛུམ་པའི་ཞལ།། འོད་
ཀྱི་དཀྱིལ་འཁོར་འདོམ་གང་བ།། མཚུངས་མེད་སྐུ་ནི་རབ་ཏུ་དྭངས།། དེ་ནི་ཤཱཀྱ་ཐུབ་པའི་ཡུམ།།
ཞེས་སོགས་གསུངས་སོ།། རྣལ་འབྱོར་རྒྱུད་ཀྱི་སྒྲུབ་པ་བོས་སྐབས་ཀྱི་ལྷ་གང་ཡིན་དུ་བསྐྱེད་ནས་
དམིགས་པས་ལྷ་ཕོ་མོ་ཕན་ཚུན་ལག་བཅིངས་པར་བསམ་པ་ལས་བྱུང་བའི་བདེ་བས་སྟོང་བ་
ཡུལ་དུ་བྱེད་པ་ཡིན་ཏེ། རྒྱུད་རྡོ་རྗེ་རྩེ་མོ་ལས། ལྷ་མོ་རྡོ་རྗེ་ཅ་ཅོ་སྒྲོག། དབུས་འཁྱུད་རང་
རང་གི་ལྷ་མོ་
སྟེ།། དེ་ཡི་ལག་ན་མགོ་བསྒྱུར་ཞིང་།། འཛུམ་བཅས་ཀུན་ཏུ་བལྟ་བ་སྟེ།། བཅོམ་ལྡན་གྱིས་ནི་ཕྱག་
ལ་འཇུས།། ཞེས་སོ།། བླ་མེད་ཀྱི་སྒྲུབ་པ་བོས་ནི་ཕན་ཚུན་སྐབས་ཀྱི་ལྷར་བསྒོམས་ཏེ་ཡེ་རྒྱའམ་
དངོས་ཀྱི་ཕྱག་རྒྱ་དང་གཉིས་ཀྱིས་གཉིས་སྤྲད་པ་ལས་བྱུང་བའི་བདེ་བས་སྟོང་བ་ཡུལ་དུ་བྱས་
149.

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་གསུམ་པ་བཞུགས་སོ།།
ནས་བདེ་སྟོང་གི་ལམ་བསྒོམ་པ་ཡིན་ཏེ། དཔལ་གསང་བ་འདུས་པ་ལས། དེ་བཞིན་གཤེགས་
པའི་བཙུན་མོ་མཆོག། སྤྱན་ལ་སོགས་པ་བསྒོམ་པར་བྱ།། དབང་བོ་གཉིས་ནི་མཉམ་སྦྱར་པས།།
སངས་རྒྱས་དངོས་གྲུབ་ཐོབ་(༤ན)པར་འགྱུར།། ཞེས་དང་། སམ་བྷུ་ཊ་ལས་ཀྱང་། བདག་མེད་
ལྷན་ཅིག་མཉམ་སྦྱར་ཞིང་།། དགའ་བའི་གཉིས་གཉིས་སྙོམས་འཇུག་པས།། རྦ་རླབས་མེད་པའི་རང་བཞིན་
ཅན།། ཞེས་གསུངས་སོ།། རྒྱུད་སྡེ་འོག་མ་གསུམ་ནས་སྒོམ་པའི་ལྷ་མོ་ལ་དམིགས་ནས་ཆགས་པ་
ལམ་བྱེད་གསུངས་ཀྱང་། ཕྱི་རོལ་གྱི་ཕྱག་རྒྱ་ལ་དམིགས་ཏེ་བལྟ་བ་ཙམ་ཡང་མ་གསུངས་པའི་
ཞིབ་ཆ་ཤེས་དགོས། རྒྱུད་སྡེ་བཞིའི་སྒྲ་བཤད་ནི་ཁྲུས་ལ་སོགས་པའི་ཕྱིའི་བྱ་བ་དང་ནང་ཏིང་
ངེ་འཛིན་གཉིས་ཀྱི་ནང་ནས་ཕྱིའི་བྱ་བ་མང་བོ་ལ་གཙོ་ཆེར་བལྟོས་པས་ན་བྱ་རྒྱུད་དང་།
གཉིས་ཆ་མཉམ་པར་སྤྱོད་པར་སྟོན་པས་སྤྱོད་རྒྱུད་དང་། བྱ་བ་ལ་ཅུང་ཟད་ལྟོས་ཀྱང་གཙོ་ཆེར་
ཏིང་ངེ་འཛིན་ལ་ལྟོས་པར་སྟོན་པས་ན་རྣལ་འབྱོར་རྒྱུད་དང་། ཕྱིའི་བྱ་བ་ལ་མི་ལྟོས་པར་རྣལ་
འབྱོར་དེ་ལས་གོང་ན་མེད་པས་ན་བླ་མེད་ཀྱི་རྒྱུད་ཅེས་བྱ་སྟེ། ཀློང་རྡོལ་བླ་མ་རིན་པོ་ཆེའི་ཞལ་
ནས། རྒྱུད་སྡེ་བཞི་ཡི་སྒྲ་བཤད་བཤད་ན་ནི།། ཕྱི་ཡི་བྱ་བ་གཙོར་བྱེད་བྱ་རྒྱུད་དང༌།། ཕྱི་ནང་བྱ་
སྤྱོད་མཉམ་པས་སྤྱོད་རྒྱུད་དང་།། ནང་གི་རྣལ་འབྱོར་གཙོར་ལེན་རྣལ་འབྱོར་རྒྱུད།། རྣལ་འབྱོར་
གོང་ན་མེད་པས་བླ་མེད་བཤད།། ཅེས་སོ།། དེ་ལྟ་བུའི་རྒྱུད་སྡེ་བཞི་ནས་གསུངས་པའི་ཡི་དམ་
ལྷའི་བསྙེན་པ་བྱེད་པ་ལ་གཉིས། སྤྱིར་བཤད་པ་དང་། སོ་སོར་བཤད་པའོ། །
དང་བོ། ཡི་དམ་ལྷའི་བསྙེན་པ་བྱེད་ཚུལ་སྤྱིར་བཤད་པ།
དང་བོ་་ལ། རྒྱུད་སྡེ་བཞིའི་རིགས་ཀྱི་དབྱེ་བ་ནི། བླ་མེད་ལ། རྣམ་སྣང་། རིན་འབྱུང་། འོད་དཔག་
མེད། དོན་གྲུབ། མི་སྐྱོད་པ། རིགས་དྲུག་པ་རྡོ་རྗེ་འཆང་སྟེ་དྲུག་དང་། རྣལ་འབྱོར་རྒྱུད་ལ། དེ་
བཞིན་གཤེགས་པ། (༤བ) རིན་པོ་ཆེ། པདྨ། ལས། (རིན་པོ་ཆེ་པདྨ་ལས།)རྡོ་རྗེའི་རིགས་ཏེ་ལྔ་
དང་། སྤྱོད་རྒྱུད་ལ། དེ་བཞིན་གཤེགས་པའི་རིགས། པདྨའི་རིགས། རྡོ་རྗེའི་རིགས་ཏེ་གསུམ། བྱ་
རྒྱུད་ལ་འཇིག་རྟེན་དང་འཇིག་རྟེན་ལས་འདས་པའི་རིགས་གཉིས་ལས་ཕྱི་མ་ལ། དེ་བཞིན་
#2;སྨཱ ས ནུ སུ , 1*
g
%150%

༄༅། །རྒྱུད་སྡེ་བཞིའི་ལྷའི་བསྙེན་པ་བྱེད་ཚུལ་བདུད་རྩིའི་རོལ་མཚོ་དངོས་གྲུབ་འབྱུང་གནས།
གཤེགས་པའི་རིགས། པདྨའི་རིགས། རྡོ་རྗེའི་རིགས་ཏེ་གསུམ་རིམ་པ་ལྟར་མཆོག་དང་འབྲིང་
དང་ཐ་མའོ། བྱ་རྒྱུད་འཇིག་རྟེན་པའི་རིགས་ལ་ལྔས་རྩེན་གྱི་རིགས། ནོར་ཅན་གྱི་རིགས།
འཇིག་རྟེན་པའི་རིགས་ཏེ་གསུམ་མོ།། དེ་བཞིན་གཤེགས་པའི་རིགས་ལ་སྡེ་ཚན་བརྒྱད་ཡོད་དེ།
རིགས་ཀྱི་གཙོ་བོ་ནི་ཐུབ་པ་དམ་ཚིག་གསུམ་བཀོད་པའི་རྒྱལ་བོ་ལྟ་བུ་དང་། རིགས་ཀྱི་བདག་
པོ་འཇམ་དཔལ་སོགས། རིགས་ཀྱི་ཡུམ་འོད་ཟེར་ཅན་གྲྭ་ལྔ་སོགས་དང་། རིགས་ཀྱི་གཙུག་ཏོར་
ནི་གདུགས་དཀར་རྣམ་རྒྱལ་མ་སོགས་དང༌། རིགས་ཀྱི་ཁྲོ་བོ་ནི་འཇིག་རྟེན་གསུམ་རྒྱལ་སོགས་
དང་། རིགས་ཀྱི་ཕོ་ཉ་ལོ་གྱོན་མ་སོགས་དང་། རིགས་ཀྱི་གནོད་སྦྱིན་འཕགས་མ་ནོར་རྒྱུན་མ་
སོགས་དང་། རིགས་ཀྱི་ཀླུ་ནི་ནོར་རྒྱས་ལ་སོགས་པའོ།། བྱ་རྒྱུད་པདྨའི་རིགས་ལ་སྡེ་ཚན་ལྔ་ཡོད་
དེ། རིགས་ཀྱི་གཙོ་བོ་ཚེ་དཔག་མེད་སོགས་དང་། རིགས་ཀྱི་བདག་པོ་སྤྱན་རས་གཟིགས་དང་། རིགས་
ཀྱི་ཡུམ་སྒྲོལ་མ་དཀར་ལྗང་། རིགས་ཀྱི་ཁྲོ་བོ་རྟ་མཆོག་རོལ་བ། རིགས་ཀྱི་ཕོ་ཉ་ལྷ་མོ་དཔལ་ཆེན་
པོ་སོགས་དང༌། རྡོ་རྗེའི་རིགས་ལའང་ལྔ་སྟེ། རིགས་ཀྱི་གཙོ་བོ་མི་འཁྲུགས་པ། རིགས་ཀྱི་བདག་
པོ་རྣམ་འཇོམས་ཕྱག་རྡོར་སོགས་དང་། རིགས་ཀྱི་ཡུམ་མེ་ལྕེ་འབར་མ། རིགས་ཀྱི་ཁྲོ་བོ་བདུད་
རྩི་འཁྱིལ་བ། རིགས་ཀྱི་ཕོ་ཉ་རྡོ་རྗེ་མཆུ་ལ་(༥ན)སོགས་པའོ།། དེ་ལྟ་བུའི་ཡི་དམ་གྱི་ལྷ་གང་ཡང་
རུང་བའི་བསྙེན་སྒྲུབ་བྱེད་པ་ལ། ཕྱི་ནང་གི་དེ་ཉིད་བཅུ་ཟུང་དང་ལྡན་པའི་རྡོ་རྗེ་སློབ་དཔོན་
མཚན་ཉིད་ཚང་བ་ཞིག་མཉེས་པར་བྱས་ཏེ། རྒྱུད་སྣོད་རུང་དུ་བྱེད་པ་དང་། གསང་སྔགས་སྤྱིའི་
འཇུག་སྒོ་ཡིན་པའི་ཕྱིར་དབང་རྣམ་པར་དག་པ་ཞིག་ཐོབ་པ་སྔོན་དུ་འགྲོ་དགོས་ཏེ། དབང་
མ་ཐོབ་པར་རྒྱུད་དོན་ལ་འཆད་ཉན་དང་སྒོམ་སྒྲུབ་ཅི་ཙམ་བྱས་ཀྱང་ཕན་ཡོན་མི་ཐོབ་པར་
མ་ཟད་ཉེས་དམིགས་ཤིན་ཏུ་ཆེ་སྟེ། ཕྱག་ཆེན་ཐིག་ལེ་ལས། དང་བོ་རེ་ཤིག་གང་ཚེ་སློབ།། ལན་
ཅིག་དབང་རྣམས་ཀྱིས་ནི་བསྐུར།། དེ་ཚེ་གསང་ཆེན་བཤད་པ་ཡི།། ངེས་པར་སྣོད་དུ་གྱུར་པའོ།།
དབང་མེད་ན་ནི་དངོས་གྲུབ་མེད།། བྱེ་མ་བཙིར་ཡང་མར་མེད་ལྟར།། གང་ཞིག་རྒྱུད་ལུང་ང་
རྒྱལ་གྱིས།། དབང་བསྐུར་མེད་པར་འཆད་བྱེད་པ།། སློབ་དཔོན་སློབ་མ་ཤི་མ་ཐག། དངོས་གྲུབ་
ཐོབ་ཀྱང་དམྱལ་བར་འགྲོ།། དེ་བས་འབད་པ་ཐམས་ཅད་ཀྱིས།། བླ་མ་ལས་ནི་དབང་ནོད་ཞུ།།
ཞེས་དང་། རྒྱུད་རྡོ་རྗེ་ཕྲེང་བ་ལས་དབང་བསྐུར་བ་ནི་གཙོ་བོ་སྟེ། དངོས་གྲུབ་ཐམས་ཅད་རྟག་ཏུ་
151

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་གསུམ་པ་བཞུགས་སོ།།
གནས།། ང་ཡིས་ཇི་བཞིན་དོན་བཤད་ཀྱིས།། དེ་ཕྱིར་ཐོག་མར་ཡང་དག་ཉོན།། ཞེས་དང་། ཡང་དེ་ཉིད་
ལས། ཡང་དག་དབང་བསྐུར་གྱིས་དབེན་ན།། སྒྲུབ་པོ་རྒྱུད་ཀྱི་དོན་ཤེས་ཀྱང་།། སློབ་དཔོན་སློབ་
མ་མཚུངས་པར་ནི།། མི་ཟད་དམྱལ་བ་ཆེན་པོར་འགྲོ།། ཞེས་སོ།། དེས་ན་གསང་སྔགས་ཟབ་མོའི་
ཉེ་ལམ་དོན་དུ་གཉེར་བ་དག་གིས་ཁེ་ཉན་(ཉེན་)གཉི་གའི་ཕྱོགས་ལ་བསམས་ནས་ཐོག་མར་
སྔགས་ཀྱི་སྡོམ་
སྨིན་བྱེད་དབང་གི་རིམ་པ་(༥བ)ཐོབ་ངེས་སུ་བྱས་ཏེ། དེ་དུས་སུ་ཁས་བླངས་པའི་དམ་ཚིག་
དང་སྡོམ་པ་ནི་རྣལ་འབྱོར་རྒྱུད་ཡན་ཆད་ཀྱི་དབང་ཐོབ་པ་ཡིན་ན། བྱང་སེམས་དང་གསང་
་པ་དང་དམ་ཚིག་ཐམས་ཅད་སྲུང་དགོས་ལ། བྱ་སྤྱོད་གང་རུང་གི་དབང་ཙམ་
ལས་གོང་མ་མ་ཐོབ་ན་སྔགས་སྡོམ་སྲུང་རྒྱུ་མེད་ལ། བྱང་སྡོམ་དང་ལེགས་གྲུབ་ལས་གསུངས་
པའི་སྔགས་ཀྱི་དམ་ཚིག་མང་བོ་ཞིག་བསྲུང་དགོས་ཏེ། ཀློང་རྡོལ་གྲུབ་པའི་དབང་ཕྱུག་རིན་པོ་
ཆེས། བྱ་རྒྱུད་རིགས་གསུམ་སྤྱོད་རྒྱུད་རིགས་གསུམ་ལ། རྡོ་རྗེ་སློབ་དཔོན་དབང་གི་རྣམ་བཞག་
མེད།། དེ་མེད་པས་ན་རིགས་ལྔའི་སྡོམ་གཟུང་མེད།། དེ་ལྟར་མེད་པས་སྔགས་སྡོམ་བསྲུང་རྒྱུ་
མེད།། སྔགས་སྡོམ་མེད་ཀྱང་ཕར་ཕྱིན་ཐེག་པ་ལས།། བཤད་པའི་འཇུག་སྡོམ་རྩ་ལྟུང་བཅོ་བརྒྱད་
དང་།། ཉེས་བྱེས་བཞི་བཅུ་ཞེ་དྲུག་བསྲུང་དགོས་སོ།། གཞན་ཡང་ལེགས་གྲུབ་འདུལ་བ་རིམ་ཕྱེ་
ལས།། གསུངས་པའི་དམ་ཚིག་རྣམ་གྲངས་ཤིན་ཏུ་མང༌།། ཞེས་གསུངས་པ་ལྟར་རོ།། བྱ་རྒྱུད་ལ་
རིགས་གསུམ་ཡོད་པའི་དེ་བཞིན་གཤེགས་པའི་རིགས་ཀྱི་དབང་བསྐུར་ཐོབ་ན། རིགས་གཞན་
གཉིས་ཀྱི་དབང་མ་ཐོབ་ཀྱང་། རིགས་གསུམ་ཀའི་ལྷ་བསྒོམ་པ་དང༌། སྔགས་བཟླ་བ་དང་རྒྱུད་
ཉན་པ་སོགས་ལ་དབང་མོད་ཀྱི་འོན་ཀྱང་ལྷ་དེ་དང་དེའི་རྗེས་གནང་དང་ལུང་ཐོབ་དགོས་
པར་ལེགས་གྲུབ་ལས་བཤད་དོ།། པདྨའི་རིགས་ཀྱི་དབང་བསྐུར་ཐོབ་ལ་རིགས་གཞན་གཉིས་ཀྱི་
དབང་མ་ཐོབ་ན། རིགས་ཕྱི་མ་གཉིས་ཀྱི་བསྒོམ་བཟླས་སོགས་ལ་དབང་གི་དང་བོ་ལ་མི་དབང་ངོ་།།
རྡོ་རྗེའི་རིགས་ཀྱི་དབང་བསྐུར་